આમ બન્ને ગામના રિપોર્ટમાં અનેકગણી ભૂલો સામે આવી છે. "ખેડૂત હિત રક્ષક સમિતિ હંમેશાં દાવો કરતી આવી છે કે, જમીન માપણી ૧૦૦ ટકા ભૂલ ભરેલી છે તે આ રિપોર્ટમાં સાબિત થયું છે. બન્ને ગામ સરકારે પસંદ કર્યા હતાં અને સેમ્પલ તરીકે સ્વીકારી આ બન્ને ગામની આખેઆખી ફરીથી માપણી સરકારી સર્વેયરોએ એસ.એલ.આર. અથવા ડી.આઈ.એલ.આર.ની ઉપસ્થિતિમાં જ કરી રિપોર્ટ સરકારમાં જમા કરાવેલ છે ત્યારે સરકાર પોતે સ્વીકારી રહી છે કે, હા જમીન માપણીમાં ૧૦૦ ટકા ભૂલો છે. તો હવે સરકારે ખેડૂતો પાસેથી વાંધા અરજીઓ મંગાવી, વાંધા નિકાલના નાટકો બંધ કરી, ખેડૂતોને હેરાન કરવાની જગ્યાએ આ જમીન માપણી વહેંચવામાં વહેલી તકે રદ્દ કરી ફરીથી માપણી કરવી જોઈએ જ્યાં સુધી ફરીથી માપણી કરી એના રેકર્ડ તૈયાર ન થાય ત્યાં સુધી વર્ષોથી ચાલતા આવતા આપણાં જુના રેકર્ડને માન્યતા આપવી જોઈએ. આ કંપનીએ ખોટા તૈયાર કરેલા રેકર્ડને રદ્દ કરી દેવા જોઈએ. સાથે-સાથે આ ખાનગી કંપનીઓને ગુજરાતમાંથી બ્લેક લીસ્ટેડ કરી તેની સામે નાણાંની ઉચાપત, ખોટા સરકારી દસ્તાવેજો તૈયાર કરવા, સરકારી રેકર્ડ બગાડવા વગેરે બાબતે ફોજદારી રાહે કાર્યવાહી કરવી જોઈએ અને ગુજરાતના ૧ કરોડ રપ લાખ સર્વે નંબર ધારક એવા ગુજરાતના પ૪ લાખ ખેડૂત પરિવારોને સંતોષ અને ન્યાય મળે તેવી કાર્યવાહી કરવા માંગણી કરવામાં આવી છે.